Reece 1 van 5 groentjies in All Blacks-span | Netwerk24
Nampak onderhandel nog oor glas-afdeling
Ná nege maande onderhandel die verpakkingsgroep Nampak steeds om Nampak Glass te verkoop.
18 Julie 2019 07:41
Die vleuel Sevu Reece maak Saterdag sy buiging vir die All Blacks. Foto: Getty Images
Stuff berig Sevu Reece draf op regtervleuel uit, terwyl Atu Moli, Luke Jacobson, Josh Ioane en Braydon Ennor plek op die plaasvervangersbank kry.
Ervaring word verskaf deur die slot Brodie Retallick, kaptein Sam Cane op oopkantflank, die skakelpaar Aaron Smith en Beauden Barrett en die heelagter Ben Smith.
Die insluiting van Reece in die All Blacks se groep vir die reeks is nie oral met dieselfde entoesiasme begroet nie.
Dié Fidjiaan van geboorte is in Julie verlede jaar met NS$750 (sowat R7 000) beboet nadat hy sy meisie aangerand het. Daar is toe in die Hamiltonse distrikshof gehoor hoe ’n besope Reece en sy vriendin stry gekry het.
Gedurende hul argument het Reece sy meisie omgestamp en sy het beserings aan haar gesig, knie en middellyf opgedoen.Reece het in daardie stadium vir Waikato gespeel en was op die punt om hom by Connacht aan te sluit, maar die Ierse klub het die kontrak summier gekanselleer.
Vier van Nieu-Seeland se vyf Superrugby-franchises wou nie met ’n stok aan Reece raak nie.Scott Robertson, die Crusaders se hoofafrigter, het egter gevoel die 22-jarige Reece is ’n “jong man van gehalte”, wat ’n tweede kans verdien.
Sedertdien het Reece dié seisoen 15 drieë in die Super-reeks gedruk. Dit sluit twee in verlede week se halfeindstryd teen die Hurricanes in.
All Blacks: 15 Ben Smith, 14 Sevu Reece, 13 Anton Lienert-Brown, 12 Ngani Laumape, 11 Jordie Barrett, 10 Beauden Barrett, 9 Aaron Smith, 8 Ardie Savea, 7 Sam Cane (k), 6 Vaea Fifita, 5 Patrick Tuipulotu, 4 Brodie Retallick, 3 Angus Ta’avao, 2 Dane Coles, 1 Ofa Tuungafasi. PLAASVERVANGERS: 16 Liam Coltman, 17 Atu Moli, 18 Nepo Laulala, 19 Jackson Hemopo, 20 Luke Jacobson, 21 Brad Weber, 22 Josh Ioane, 23 Braydon Ennor.
?? TEAM NAMING | Five uncapped players have been named in the @AllBlacks matchday 23 to face Argentina on Sunday morning (NZT).
FULL TEAM ??
Meer oor: Toetsrugby | Rugbykampioenskap | Sevu Reece | All Blacks
Wallaby sê misdaad in SA verenig spelers